മമ്മൂട്ടി ചിത്രം പുഴുവിന്റെ രണ്ടാമത്തെ പോസ്റ്റര് പുറത്ത് മമ്മൂട്ടിയെ നായകനായി എത്തുന്ന പുതിയ ചിത്രം പുഴുവിന്റെ രണ്ടാമത്തെ പോസ്റ്റര് പുറത്തുവിട്ടു. പാര്വതിയും ഒരു ആണ്കുട്ടിയും മമ്മൂട്ടിയുടെ മുമ്ബില് നില്ക്കുന്നതാണ് പുതിയ പോസ്റ്റര്. നവാഗതയായ റത്തീന സംവിധാനം ചെയ്യുന്ന ചിത്രം എസ്. ജോര്ജ് ആണ് നിര്മ്മിച്ചത്. ഉയരെ എന്ന ചിത്രത്തിന്റെ എക്സിക്യൂട്ടീവ് പ്രൊഡ്യൂസറും, നടി രേവതി ആശ കേളുണ്ണി ഉള്പ്പെടെയുള്ള പ്രശസ്ത സംവിധായകരോടൊപ്പം സംവിധാന സഹായിയായും റത്തീന പ്രവര്ത്തിച്ചിരുന്നു. ദുല്ഖര് സല്മാന്റെ വേ ഫെറര് ഫിലിംസാണ് ചിത്രത്തിന്റെ സഹനിര്മ്മാണവും വിതരണവും. ഹര്ഷാദ് ആണ് കഥ. വൈറസിന് ശേഷം ഷറഫ്, സുഹാസ് കൂട്ടുകെട്ട് ഹര്ഷാദിനൊപ്പം ചേര്ന്നാണ് തിരക്കഥയൊരുക്കുന്നത്. മമ്മൂട്ടി, പാര്വതി എന്നിവര്ക്കൊപ്പം നെടുമുടി വേണു, ഇന്ദ്രന്സ്, മാളവിക മോനോന് തുടങ്ങി നിരവധി പ്രമുഖരായ ഒരു താര നിര തന്നെ പുഴുവിന്റെ ഭാഗമായി എത്തുന്നുണ്ട്. ദുല്ഖര് സല്മാന്റെ വേഫെറര് സിനിമാസാണ് ചിത്രത്തിന്റെ സഹനിര്മ്മാതാവ്. ദുല്ഖര് തന്നെയാണ് ചിത്രത്തിന്റെ വിതരണം. തേനി ഈശ്വറാണ് ചിത്രത്തിന്റെ ക്യാമറ. ബാഹുബലി, മിന്നല് മുരളി തുടങ്ങിയ ചിത്രങ്ങളുടെ കലാ സംവിധായകനായ മനു ജഗദ് ആണ് പുഴുവിന്റെയും കലാസംവിധാനം. ദീപു ജോസഫാണ് എഡിറ്റിംഗ്. സംഗീത സംവിധാനം ജേക്സ് ബിജോയ്. ആര്ട്ട് മനു ജഗത്. വിഷ്ണു ഗോവിന്ദും ശ്രീശങ്കറുമാണ് സൗണ്ട് ഡിസൈന്. വസ്ത്രാലങ്കാരം സമീറാ സനീഷ്. പ്രൊജക്ട് ഡിസൈന് ബാദുഷ. സ്റ്റില് ശ്രീനാഥ് ഉണ്ണിക്കൃഷ്ണന്.